Diari Oficial de la Generalitat Valenciana


Sumari del DOGV 5959, del 20-02-2009 (2009/1734)

ACORD d'encàrrec de gestió entre les Corts i la Conselleria de Justícia i Administracions Públiques de la Generalitat en matèria de seguretat i salut i prevenció de riscs laborals en les Corts.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1734


Data del document
:   26-01-2009

Organisme emissor
:   Corts Valencianes

Tipus de document
:   Acord

Descriptors 

:   * Conselleria Justícia i Administracions Públiques
    * Corts Valencianes
    * seguretat en el treball
    * Parlament regional
    * delegació de poders
    * competència administrativa

ACORD d'encàrrec de gestió entre les Corts i la Conselleria de Justícia i Administracions Públiques de la Generalitat en matèria de seguretat i salut i prevenció de riscs laborals en les Corts. [2009/1734]  
València, 26 de gener de 2009   
Reunits  
D'una part, María Milagrosa Martínez Navarro, presidenta de les Corts Valencianes, representant-les en virtut de l'article 31 del Reglament de les Corts.  
I, d'una altra part, Paula Sánchez de León Guardiola, consellera de Justícia i Administracions Públiques, en representació de la Generalitat, facultada per a aquest acte en virtut del Decret 122/2007, de 27 de juliol, del Consell, modificat pel Decret 31/2008, de 28 de març.  
Ambdues parts, reconeixent-se recíprocament la capacitat d'obrar i obligar-se en virtut de la representació que exerceixen,  
Exposen  
Primer. Les Corts, en virtut d'acord adoptat per unanimitat per la Mesa a proposta del Comitè de Seguretat i Salut de les Corts, ha acordat dur a terme les actuacions que siguen procedents per actualitzar l'Avaluació Inicial de Riscs de les Corts, realitzada al seu dia pel Gabinet de Seguretat i Higiene en el Treball de la Generalitat, i també per proporcionar el suport i l'assessorament per a l'elaboració del Pla d'Autoprotecció/Mesures d'Emergència de les Corts.  
Segon. L'execució completa de les actuacions esmentades en l'apartat anterior requereix l'elaboració dels documents tècnics corresponents que siguen necessaris per a garantir en les Corts el compliment de la legislació vigent en matèria de seguretat i salut en el treball i prevenció de riscs laborals.   
Tercer. Les Corts no posseeixen els mitjans personals i tècnics idonis per a la realització de les activitats tècniques descrites en l'apartat anterior i que són l'objecte de l'encàrrec de gestió que es planteja en el present acord. Aquests mitjans tècnics, personals i materials sí que existeixen en l'Àrea de Prevenció de Riscs Laborals del Sector d'Administració Pública, dependent de la Direcció General d'Administració Autonòmica de la Conselleria de Justícia i Administracions Públiques, la qual manifesta la seua voluntat de posar-los a disposició de la Cambra a fi de contribuir a la consecució dels objectius que les Corts es proposen assolir.  
Per tot això, i d'acord amb l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'estableix el present acord d'encàrrec de gestió de conformitat amb les següents  
Clàusules  
Primera. Objecte de l'acord  
És objecte del present acord encomanar a l'Àrea de Prevenció de Riscs Laborals del Sector d'Administració Pública, dependent de la Direcció General d'Administració Autonòmica de la Conselleria de Justícia i Administracions Públiques, la realització de les activitats tècniques següents:  
- Realitzar els estudis, les actuacions i els documents tècnics necessaris per actualitzar l'Avaluació Inicial de Riscs Laborals de les Corts, realitzada al seu dia pel Gabinet de Seguretat i Higiene en el Treball de la Generalitat.  
- Realitzar els estudis, les actuacions i els documents tècnics proporcionar el suport i l'assessorament per a l'elaboració del Pla d'Autoprotecció/Mesures d'Emergència de Les Corts.  
- Assumir la direcció facultativa dels contractes d'assistències que, si escau, se subscriguen i les obres que s'executen per a complir a l'Avaluació de Riscs Laborals de les Corts i per a proporcionar el suport i assessorament per a l'elaboració del Pla d'Autoprotecció/Mesures d'Emergència de les Corts.  
Segona. Contingut de l'encàrrec de gestió  
L'encàrrec de gestió que s'acorda no suposa cap cessió de titularitat de la competència que correspon a la Presidència o la Mesa de les Corts per a adoptar les decisions i els criteris jurídics i d'oportunitat que donen suport i contingut a l'activitat tècnica objecte de la comanda.   
A aquest efecte, els documents tècnics que elabore l'Àrea de Prevenció de Riscs Laborals del Sector d'Administració Pública, dependent de la Direcció General d'Administració Autonòmica de la Conselleria de Justícia i Administracions Públiques, detallaran els mecanismes de comunicació vinculants entre la Presidència i la Mesa de les Corts, la Secretaria General de les Corts -assistida per un lletrat o lletrada de les Corts-, el Servei d'Assistència Tècnica i Manteniment i les empreses o els professionals adjudicataris dels contractes que, si escau, pogueren subscriure's, per a garantir el caràcter vinculant de les decisions que s'adopten i hagen d'executar les dites empreses i professionals.  
Tercera. Termini de vigència  
Aquest encàrrec de gestió tindrà vigència durant la VII Legislatura de les Corts i es prolongarà fins a un mes posterior a la constitució de la nova Cambra, sense perjudici del que puga acordar respecte de l'ampliació del termini la Mesa de les Corts al seu venciment.  
Quarta. Finançament  
Els costs que, si escau, es deriven de les activitats tècniques que han de realitzar-se seran assumits per les Corts a càrrec del pressupost de la Cambra.  
Cinquena. Publicació  
El present acord d'encàrrec de gestió haurà de ser publicat per a la seua eficàcia en el Butlletí Oficial de les Corts i el Diari Oficial de la Comunitat Valenciana, en virtut del que hi ha disposat en l'article 15.3 de la Llei de Règim Jurídic de les Administracions Públiques i del Procediment Administratiu Comú.   
En prova de conformitat, signen per duplicat i a un sol efecte el present acord al lloc i la data indicats.  
La presidenta de les Corts: María Milagrosa Martínez Navarro.  
   
La consellera de Justícia i Administracions Públiques: Paula Sánchez de León Guardiola.